

ท่านทราบไหมค่ะว่าเงินภาษีที่เราชำระไปนั้นอยู่ที่ไหนและนำไปทำอะไรบ้าง   เงินภาษีเหล่านี้ถือเป็นรายได้ของอบต.นะคะ  เมื่อเราจัดเก็บได้เงินเหล่านี้จะนำมาพัฒนาอบต.ของเราค่ะ  เช่น  การปรับปรุงซ่อมแซมถนนหนทาง  งานไฟฟ้า  งานประปา  เป็นต้น  ดังนั้นถ้าเราจัดเก็บภาษีได้อย่างทั่วถึงก็จะทำให้เรามีรายได้เพิ่มขึ้นและนั่นก็หมายความว่าเรามีเงินมาช่วยพัฒนาอบต.ของเรามากขึ้น  ดังนั้นอบต.ตำบล กม. 5 จึงขอเชิญชวน พ่อ แม่ พี่ น้อง  ชาวอบต.มายื่นแบบชำระภาษีกันนะคะ  เพื่อจะได้พัฒนาอบต.ของเราให้มีความเจริญมากยิ่งขึ้นและยังเป็นการแสดงให้เห็นว่าอบต.ของเรามีความสามัคคีกันด้วยค่ะ
      หากพ่อแม่พี่น้องท่านใดมีความประสงค์ต้องการยื่นแบบเสียภาษี
ขอเชิญยื่นแบบที่  อบต.ตำบล กม. 5  ได้ทุกวันในเวลาราชการนะคะ 
                 ภาษีโรงเรือนและที่ดิน
        ภาษีโรงเรืองและที่ดิน  หมายถึง   ภาษีที่จัดเก็บจากโรงเรือนหรือสิ่งปลูกสร้างอย่างอื่นๆ  กับที่ดินที่ใช้ประโยชน์ต่อเนื่องไปกับโรงเรือนหรือสิ่งปลูกสร้างนั้น  ทรัพย์สินที่ต้องเสียภาษีโรงเรือนและที่ดิน  ได้แก่  โรงเรือนหรือสิ่งปลูกสร้างและที่ดินซึ่งได้ใช้ต่อเนื่องกับโรงเรือนและสิ่งปลูกสร้างนั้น  และในปีที่ผ่านมาได้มีการใช้ประโยชน์ในทรัพย์สิน นั้น  เช่น  ให้เช่า  ให้เป็นที่ทำการค้าขาย  ที่ไว้สินค้าประกอบอุตสาหกรรม  ให้ญาติ  บิดา  มารดา  บุตร  หรือผู้อื่นอยู่อาศัย  หรือใช้ประกอบกิจการอื่นๆ  เพื่อหารายได้
หลักฐานที่ใช้ในการเสียภาษี
 #     สำเนาทะเบียนบ้าน / บัตรประจำตัวประชาชนผู้เสียภาษี
 #    สำเนาโฉนดที่ดิน – สัญญาซื้อขายโรงเรือน
 #    สัญญาเช่าโรงเรือน / สัญญาเช่าที่ดิน
 #   ทะเบียนพาณิชย์ – ทะเบียนการค้า – ทะเบียนภาษีมูลค่าเพิ่ม
ระยะเวลาการชำระภาษี
ยื่นแบบ ภ.ร.ด. 2  ภายในเดือน  มกราคม – กุมภาพันธ์  ของทุกปี
-  ผู้รับประเมินชำระภาษีปีละครั้ง  ตามค่ารายปีของทรัพย์สิน  ในอัตราร้อยละ  12.5  ของค่ารายปี
 - เงินเพิ่ม  ผู้มีหน้าที่เสียภาษีโรงเรือนและที่ดิน  เมื่อได้รับแจ้งการประเมิน  จะต้องนำเงินมาชำระค่าภาษีภายใน  30  วันนับแต่วันได้รับการแจ้งประเมิน  มิฉะนั้นจะต้องเสียเงินเพิ่ม  ดังนี้
@  ชำระไม่เกิน  1  เดือน  กำหนดเงินเพิ่มร้อยละ  2.5  ของภาษีที่ค้าง
@  ชำระเกิน  1  เดือน  แต่ไม่เกิน  2  เดือน  กำหนดเงินเพิ่ม
ร้อยละ 5  ของภาษีที่ค้าง
@   ชำระเกิน  2  เดือน  แต่ไม่เกิน  3  เดือน  กำหนดเงินเพิ่มร้อยละ 7.5  ของภาษีที่ค้าง
@   ชำระเกิน  3  เดือน  แต่ไม่เกิน  4  เดือน  กำหนดเงินเพิ่ม
ร้อยละ 10  ของภาษีที่ค้าง
ภาษีป้าย
     ป้ายที่ต้องเสียภาษี  ได้แก่  ป้ายแสดง  ป้ายยี่ห้อ  หรือเครื่องหมายที่ใช้ในการประกอบการค้าและประกอบกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใดๆ  ด้วยอักษร  ภาพหรือเครื่องหมาย  ที่สลัก  จารึก  หรือทำให้ปรากฏด้วยวิธีใดๆ
  ผู้มีหน้าที่เสียภาษีป้าย
1.เจ้าของป้าย
กรณีไม่มีผู้ยื่นแบบแสดงรายการภาษีป้าย  หรือไม่อาจหาตัวเจ้าของป้ายได้ ให้ถือว่าผู้ครอบครองป้ายเป็นผู้มีหน้าที่เสียภาษี  ถ้าไม่อาจหาตัวผู้ครอบครองป้ายได้  ให้ถือว่าผู้ครอบครองอาคารหรือที่ดินป้ายติดตั้งหรือแสดงอยู่มีหน้าที่เสียภาษี  ตามลำดับ
2.อัตราภาษีป้าย
2.1   อักษรไทยล้วน  คิดอัตรา  3  บาท  ต่อ 500  ตารางเซนติเมตร

2.2   อักษรไทยปนกับอักษรต่างประเทศ  หรือปนกับภาพ  และ / หรือเครื่องหมายอื่น  คิดอัตรา  20  บาท  ต่อ 500  ตารางเซนติเมตร

2.3  ป้ายดังต่อไปนี้  คิดอัตรา  40  บาท  ต่อ 500  ตารางเซนติเมตร
(ก)ป้ายที่ไม่มีอักษรไทย  ไม่ว่าจะมีภาพหรือเครื่องหมายใดหรือไม่
(ข)ป้ายมีอักษรไทยบางส่วน  หรือทั้งหมดอยู่ใต้หรือต่ำกว่าอักษรต่างประเทศ
ป้ายตามข้อ 1,2 และ3  เมื่อคำนวณพื้นที่ของป้ายแล้ว  ถ้ามีอัตราที่ต้องเสียภาษีต่ำกว่าป้ายละ  200  บาท  เสียภาษีป้ายละ  200  บาท
ยื่นแบบ  ภ.ป. 1 ภายในเดือน มกราคม – มีนาคม  ของทุกปี
ชำระ ภายใน   15  วัน  นับแต่วันที่ได้รับแจ้งการประเมิน
เงินเพิ่ม  ไม่ยื่นแบบแสดงรายการภาษีป้ายภายในกำหนด  ให้เสียเงินเพิ่ม
ร้อยละ 10  ของค่า  ภาษีป้าย


ภาษีบำรุงท้องที่
            ภาษีบำรุงท้องที่  หมายถึง  ภาษีที่จัดเก็บจากเจ้าของที่ดินตามราคาปานกลางที่ดินและตามบัญชีอัตราภาษีบำรุงท้องที่  
            ที่ดินที่ต้องเสียภาษีบำรุงท้องที่  ได้แก่  ที่ดินที่เป็นของบุคคลหรือคณะบุคคล ไม่ว่าเป็นบุคคลธรรมดา  หรือนิติบุคคล  ซึ่งมีกรรมสิทธิ์ในที่ดิน  
           กรณีบุคคลใดเป็นเจ้าของที่ดินขึ้นใหม่หรือจำนวนเนื้อที่ดินเดิมเปลี่ยนแปลงให้เจ้าของที่ดิน  ยื่นแบบ  ภายใน  30  วัน  นับจากวันที่เป็นเจ้าของที่ดินใหม่หรือจำนวนที่ดินเปลี่ยนแปลง  

   กำหนดระยะเวลายื่นแบบแสดงรายการเพื่อเสียภาษีทุกๆ 4 ปี (ภบท.5)
   การชำระภาษี  ภายในเดือนมกราคม – เมษายน  ของทุกปี
   การเสียเงินเพิ่ม  เสียเพิ่มร้อยละ  2  ต่อปี
หลักฐานที่ใช้ประกอบในการเสียภาษี
*   สำเนาบัตรประจำตัวประชาชน
*  สำเนาทะเบียนบ้าน
*  หนังสือรับรองห้างหุ้นส่วนบริษัท
*  โฉนดที่ดิน
* ใบเสร็จรับเงินค่าภาษีครั้งสุดท้าย
 * หนังสือมอบอำนาจให้ผู้อื่นทำการแทน

โดยในปีนี้อบต.ตำบล กม.5 ได้มีการจัดทำแผนที่ภาษี  ซึ่งจะทำให้อบต.สามารถจัดเก็บภาษีได้อย่างครบถ้วนค่ะ    ดังนั้นเราจึงมีความหมายและความสำคัญของระบบแผนที่ภาษีมาฝากทุกท่าน
ระบบแผนที่ภาษีและทะเบียนทรัพย์สิน

ความหมาย    “  แผนที่ภาษีและทะเบียนทรัพย์สิน  เป็นระบบการจัดเก็บข้อมูลเกี่ยวกับทรัพย์สินในเขตท้องถิ่น  โดยมีวัตถุประสงค์หลัก  คือ  ใช้ข้อมูลเหล่านั้นในการจัดเก็บรายได้ภาษีอากร  3  ประเภท  ได้แก่  ภาษีโรงเรือนและที่ดิน   ภาษีบำรุงท้องที่  ภาษีป้าย     และค่าธรรมเนียมใบอนุญาตต่างๆ      ในการประกอบกิจการค้าตามพระราชบัญญัติการสาธารณสุข”


เอกสารในระบบแผนที่ภาษีและทะเบียนทรัพย์สิน
ระบบแผนที่ภาษีและทะเบียนทรัพย์สินประกอบด้วยเอกสาร       2      ประเภท      คือ
 1. แผนที่ภาษี

เป็นแผนที่ที่แสดงตำแหน่ง  ลักษณะ   ขนาดของแปลงที่ดิน   อาคารหรือโรงเรือนหรือสิ่งปลูกสร้าง
2.ทะเบียนทรัพย์สิน  
 เป็นทะเบียนที่แสดงรายการทรัพย์สินประกอบด้วย  ที่ดิน  อาคารหรือโรงเรือนหรือสิ่งปลูกสร้าง  ป้าย  และการประกอบการค้าของเจ้าของทรัพย์สิน
แหล่งข้อมูลในแผนที่ภาษีและทะเบียนทรัพย์สินมีที่มาอยู่  2  ประการ  คือ

ข้อมูลทางเอกสาร
ได้แก่   ข้อมูลเกี่ยวกับลักษณะรูปร่าง  ตำแหน่งของที่ดิน  โดยมีพื้นฐานจากระวางที่ดินประเภทต่างๆ  นอกจากนั้นข้อมูลเกี่ยวกับกรรมสิทธิ์ก็เป็นข้อมูลที่ได้มาจากเอกสารสิทธิ์  และสัญญาต่างๆที่มีผู้ทำนิติกรรมเกี่ยวกับทรัพย์สินนั้น  ที่มาของข้อมูลเหล่านี้ก็คือ  สำนักงานที่ดินและจากหน่วยราชการที่เป็นเจ้าของทรัพย์สิน  รวมทั้งความร่วมมือจากเจ้าของทรัพย์สินด้วย  ข้อมูลประเภทนี้ส่วนใหญ่เป็นข้อมูลเอกสารของทางราชการ

ข้อมูลที่ได้จากการสำรวจ  ในการจัดทำแผนที่ภาษีและทะเบียนทรัพย์สิน  นอกจากจะใช้ข้อมูลจากการคัดลอกเอกสารทางราชการแล้ว  ยังมีการจัดชุดสำรวจภาคสนามออกตรวจสอบรายการทรัพย์สินและลักษณะการใช้ประโยชน์ในพื้นที่จริง  โดยใช้แผนที่แม่บทเป็นตัวนำไปยังพื้นที่เป้าหมาย  พนักงานสนามจะทำการตรวจสอบข้อมูลที่คัดมาจากสำนักงานที่ดินกับความเป็นจริง  รวมทั้งการสัมภาษณ์เจ้าของทรัพย์สินด้วย  เพื่อให้ได้ข้อมูลที่ถูกต้องที่สุดสำหรับนำมาลงรายการในทะเบียนทรัพย์สิน (ผ.ท. 4) ต่อไป

ซึ่งการจัดทำแผนที่ภาษีนี้  จะทำให้อบต.สามารถเก็บภาษีได้อย่างถูกต้องและครบถ้วนยิ่งขึ้นค่ะ
        (   หากมีข้อสงสัย    สอบถามเพิ่มเติมที่หมายเลขโทรศัพท์  0 – 3255 – 4448  ต่อ  21)

อบต.จะก้าวไกล
ถ้าทุกท่านร่วมใจเสียภาษี



การชำระภาษี
อบต.จะก้าวหน้าอย่างมั่นคง
ถ้าเราทุกคนมาเสียภาษี
องค์การบริหารส่วนตำบลควนชะลิก
อำเภอหัวไทร 
จังหวัดนครศรีธรรมราช
